open-index/open-wikipedia-markdown huggingface dataset:
Prahistorio de la hungaroj

[eta|300px|Migrado de la pra[hungaroj]]
La hungaroj nomas sin *magyar* (plurale *magyarok* = madjaroj). La nomo *magyar* venas el kunmeto de *magy* (kiu aperas en memnomigo de voguloj kaj ostjakoj), la dua parto estas la *er*, kiu estas nomo de alia finnugra popolo. Tiel oni supozas, ke la madjaroj estiĝis per unuiĝo de du finnugraj popoloj.

La prahungaroj - nomitaj madjaroj - vivis en okcidenta Siberio, de kiu ili devis migri pro stepa militserio, kaŭzita ekde 552 per naskiĝo de tjurka imperio. La madjaroj migris okcidenten kaj trapasis la Uralon, setlis en areo de la hodiaŭa Baŝkirio, inter rivero Volga kaj la montaro Ural. Tie ankaŭ nun troviĝas 15-20 vilaĝoj, kiuj rezervis iun hungaran popolnomon.

Oni jam trovis tie arĥeologiajn restaĵojn de la prahungaroj, la arĥeologoj parolas pri la kuŝnarenkova kulturo. Oni elfosis tombejon ĉe la baskiria urbo Sterlitamak, la alian ĉe la tatarlanda vilaĝo Bolŝije Tigani. La tomboj montras similecon kun tomboj de la landokupaj hungaroj en Hungario: tiel la arĝentaj kaj oraj tombejaj okulkovriloj, la parte kunĉevalaj entombigoj (oni entombigis nur kranion kaj krurojn kun felo de la oferita ĉevalo), la uzitaj objektoj.

Oni trovis en 1986 araban tombejan surskribon en la tombejo de Ĉistapol. Sur la tombeja ŝtono estas ĉizita, ke la islamano mortis en 1311, nomiĝis Izmail kaj lia patro estis *Madĵar*.

El Baŝkirio plumigris la madjaroj en ĉ. 750 en sudokcidentan direkton kaj setlis en areo de la Kazara Kaganato, en areo de Don-Donec-Azova-maro. Oni nomis tiun areon Levedio, post la unua tribestro Levedi. Tiam madjaroj venis en konflikton kun la volgaj bulgaroj kaj granda parto migris plu, dum alia malgranda parto restis tie. Tiujn restintajn madjarojn trovis Anonymus kaj sciigis pri ili en la kroniko datita je ĉ. 1200 (*Dentuemodjer*).

La madjaroj forlasis Levedion en post 850, kiam la prahungaroj akceptis la kabarojn, kiuj ribelis kontraŭ la kazara kagano. Ili migris okcidente kaj setlis en areo de riveroj Dneper-Dnester-Prut, kiun areon nomis la bizanca imperiestro Purpurnaskiĝinta Konstantino Interriverejo (hungare *Etelköz*). El tiu areo, la madjaroj ofte militiris en la Karpat-basenon kaj eĉ pli okcidenten (unuafoje menciita en 862). Kiam oriente aperis la peĉenegoj, Arpado kaj aliaj estroj decidis migri en la Karpat-basenon, kio okazis en 895. Dum la migrado daŭre atakis ilin
neatendite peĉenegoj, bulgaroj.

Kategorio:Historio de Hungario
Brdárka

**Brdárka** (hungare *Berdárka*) estas eta vilaĝo  en distrikto Rožňava.  Ĝi troviĝas en  supermara alteco 555 m. s.m. , sur  la suda deklivo de monto Radzim.  En la vilaĝo kaj ĝia ĉirkaŭo elfontas pliaj fontoj de kvalita trinka akvo. 

## Historio 
Historio de vilaĝo iras ekde jarcento 12-a, kiam sur teritorio troviĝas paŝtistaj kolonioj. Post ilia malapero teritorio estis denove kolonizita per Valachoj. Unua skribaĵo devenas de 1556 jaro. La vilaĝon posedas nobela familio Bebekoj poste Andrássy–oj. 
Komence de 19-a jarcento komenciĝis epidemio de pesto, kiam mortis majoritato de loĝantoj. Ĝian  ekfloriĝon vilaĝo travivis je jarcentŝanĝo 19-20-a, kiam ĝi havas pli ol 200 loĝantoj. Ili okupiĝas pri paŝtado, bredado de brutaro, arbhakado, fruktokultivado (precipe ĉerizarboj, kiu estis famaj, kaj estis transportita ĝis Budapeŝto). Famaj estis ĉerizoj de Brdárka, de kiu fruktoĝardenoj ĉirkaŭas la vilaĝon ĝis hodiaŭ. 

## Estanteco 
Hodiaŭ havas vilaĝo ĉirkaŭ  60  loĝantojn kaj 40 domojn, multaj de ĝi estas forlasitaj. Brdárkanoj plej ofte laboras en propraj bienoj, okupiĝas pri renovigo de ĉerizgardenoj. 
Civita unuiĝo Radzim, ĉiu jare organizas aranĝon „Somero en Brdárka“, celita al  plibeliĝo de vilaĝo kaj disvolvigo de tradiciaj popolaj metioj. Kulminado de ĉiu jarfesto - Somero en Badárka estas folklora vespero kun folklora dancamuso kaj prezendado de folkloraj grupoj de loka regiono.

## Kulturmemoraĵoj en vilaĝo 
Admirinda preĝejo konstruita en stilo „popola baroko“ kovrita per sonoril forma tegmento, kiu enhava apartajn specialajn arkitektadajn kvalitojn. Historika organo en preĝejo estas de majstro Wallachy.  

## Vidindaĵo 
* baroka-renesanca luterana preĝejo el 1696, la turo aldoniĝis en 1850.

## Kulturo kaj edukado 
En vilaĝo ankaŭ agadas ekovilaĝo - Brdárska pospolitosť (Komuneco de Brdarka), kiuj iuj membroj estas membroj de Civita unuiĝo Alter Nativa.

Kategorio:Municipoj en distrikto Rožňava
Valea Feernicului

**Valea Feernicului** [valja feernikuluj] (hungare: **Nyikó mente** (njiko) estas valo situanta nordoriente de Odorheiu Secuiesc laŭ la rivereto Feernicu, hungare Fehér-Nyikó, kiu verŝiĝas apud Cristuru Secuiesc en la riveron Târnava Mare. La vilaĝoj situantaj tie estas la jenaj: Bisericani, Lupeni (Harghita), Bulgăreni, Morăreni, Mihăileni, Cobăteşti, Benţid, Cădaciu Mare, Cădaciu Mic, Nicoleni, Tărceşti, Ceheţel, Turdeni,  Şimoneşti, Medişoru Mare, Rugăneşti, Chedea Mare, Chedea Mică, Beteşti.

## Eventoj 
* La 23-an de aŭgusto 2005 la inundo okazigis 3 mortviktimojn kaj grandegajn materialajn damaĝojn.

## Bibliografio 
* Szentannai Mózes: *Nyikómente az ezredvégen* (Nyikómente je la milfino), Székelyudvarhely, 1999.
* Balázsi Dénes: *Nyikómenti hármaskönyv* Tripartitum, Székelyudvarhely, 2006.

## Eksteraj ligiloj 
* Interaga mapo de distrikto

Kategorio:Sikullando
Kategorio:Distrikto Harghita
Charenton-le-Pont

eta|maldekstra|175px|Parko en Charenton-le-Pont
**Charenton-le-Pont** estas franca komunumo kaj pariza ĉirkaŭurbo, lokita en la departemento Val-de-Marne kaj en la Pariza Regiono.

Ĝi havas proksimume 27 000 loĝantojn, kiuj nomiĝas *Charentonnais*.

## Geografio 
Charenton-le-Pont situas ĉe la maldekstra bordo de la Sejno, nur iomete antaŭ la limo kun Parizo, ĉe la elfluo de la Marno. Ĝi estas bordata norde de la bosko de Vincennes.

La komunumo, unu el la plej malvastaj de Val-de-Marne, etendiĝas sur 1,85 km² kaj estas tute urbigita.

La najbaraj komunumoj estas Alfortville, Ivry-sur-Seine, Maisons-Alfort, Parizo kaj Saint-Maurice

## Historio 
La nomo de la urbo devenas de la ĉeesto tie de ponto, menciita ekde la 7-a jarcento. La komunumo rezultas el la kunuigo de kvar malnovaj urbetoj kaj kvar sinjorlandoj. Charenton estis origine multe pli vasta, ĉar ĝi etendiĝis ĝis Bercy, kaj posedis parton de la bosko de Vincennes ĝis 1929.

Lokita sur strategia loko, la urbo spertis multnombrajn batalojn tra sia historio, ekde la Centjara milito ĝis la Franca-Prusa milito de 1870.

La urbo estas cetere famkonata pro malnova frenezulejo, kiu gastigis interalie la markizon de Sade ekde 1803 ĝis lia morto en 1814.

## Partneraj urboj 
Inter la partneraj urboj estas
* 20px la urbodistrikto Tempelhof-Schöneberg de Berlino en Germanio

## Lokaj famuloj 
* Jean-Pierre Blanc, filmfaristo, naskiĝis tie la 23-an de aprilo 1942.
* Louis Toffoli, pentristo, vivis tie la plej grandan parton de sia vivo.
* Stéphane Diagana, atleto, loĝas tie.

## Vidu ankaŭ 
* Internacia Konsilio pri Monumentoj kaj Ejoj
* Charenton - Écoles (pariza metrostacio)
* Liberté (pariza metrostacio)
* Metroo-viadukto de Charenton
* Komunumoj de Val-de-Marne
* Listo de urboj de Francio

## Eksteraj ligiloj 
* Oficiala retejo ()


Kategorio:Komunumoj de Val-de-Marne
Kategorio:Urboj de Francio
Kategorio:Komunumoj de Francilio priservataj de metroo
Karlo Emanuelo la 1-a de Savojo

eta|dekstra|Karlo Emanuelo I
**Karlo Emanuelo la 1-a de Savojo** kromnomita "La Granda" (france: *Charles-Emmanuel Ier de Savoie "le Grand"* kaj itale: *Carlo Emanuele I di Savoia "il grande"*) naskiĝis en la kastelo de Rivoli je la 12-a de januaro 1562 kaj mortis en Savigliano je la 26-a de julio 1630.

Li estis la filo de la 10-a duko Emanuelo Filiberto (1528-1580) kaj de lia edzino Margareto de Francio (1523-1574), kiu estis la filino de la franca reĝo Francisko la 1-a (1494-1547) kaj de lia edzino Klaŭdo de Francio (1499-1524).

Post la morto de sia patro en 1580 li fariĝis 11-a duko de Savojo, princo de Piemonto, grafo de Aosto, de Morianio, de Astio kaj Nico, reĝo de Kipro kaj Jerusalemo, markizo de Saluco (1580-1630).

Li edziĝis en Zaragozo je la 11-a de marto 1585 kun Katerino Mikaelino de Hispanio (1567-1597), kiu estis la filino de la hispana reĝo Filipo la 2-a (1527-1598) kaj de lia edzino Elizabeto de Francio (1545-1568). Ŝi naskis al li dek gefilojn sed liaj amorantinoj ankaŭ naskis al li plurajn  :
* Filipo-Emanuelo (1586-1605), princo de Piemonto.
* Viktoro-Amadeo (1587-1637), estonta 12-a duko de Savojo.
* Emanuelo-Filiberto (1588-1624), estonta vic-reĝo hispana de Sicilio.
* Margareto (1589-1655), vic-reĝino de Portugalio, kiu edziniĝis en 1608 kun la duko de Mantovo Francisko la 4-a de Gonzago (1586-1612).
* Izabelo (1591-1626), kiu edziniĝis en 1608 kun la duko de Modeno Alfonso la 3-a de Esto (1591-1644).
* Maŭrico (1593-1657), estonta episkopo de *Vercelli* kaj kardinalo.
* Maria-Apolonio (1594-1656), kiu fariĝis monaĥino en Romo.
* Franciskino Katerino (1595-1640), kiu fariĝis monaĥino en *Biella*.
* Tomaso Francisko (1596-1656, estonta 1-a princo de Karinjano (*Carignan*).
* Johanino (1597).

Aliancita kun Hispanio per sia edzino, li profitis la religiajn konfliktojn por ekkapti la markizecon de Saluco en 1588 kaj ricevis de la "Ligintoj" la grafecon de Provenco en 1590. Sed la franca reĝo Henriko la 4-a invadis Savojon kaj Piemonton, kaj per la Traktato de Ljono en 1601 deprenis la provincojn de *Bugey* [buĵe], de *Valromey* [valrome] kaj la landon de *Gex* [ĵeks].

Karlo-Emanuelo la 1-a planis konkeri la riĉan kaj prosperan urbon de Ĝenevo kiel novan ĉefurbon de sia duklando. Sed lia ekspedicio de 1602 tute fiaskis kaj li estis devigita garantii al la urbo pacon kaj multajn rajtojn per la Traktato de Saint-Julien en 1603.

Li mortis en 1630 kaj lia filo Viktoro-Amadeo heredis la Domestrecon de Savojo.

## Eksteraj ligiloj 
* Arkivejoj de Savojo en la franca lingvo
* Genealogio de la savoja dinastio

Kategorio:Dinastio de Savojo
Distrikto Medzilaborce

**Distrikto Medzilaborce** estas orienta distrikto en Regiono Prešov.
Ĉefa urbo de la distrikto estas Medzilaborce. Distrikto najbaras kun distrikto Humenné sude; distrikto Stropkov okcidente. La distrikto norde parte najbaras kun Pollando. En historio ĝi apartenas al nuntempa regiono  Horný Zemplín (Supra Zemplín). 

Medzilaborce
Medzilaborce
Distrikto Stropkov

**Distrikto Stropkov** estas orienta distrikto en Regiono Prešov.
Ĉefa urbo de distrikto estas Stropkov. Distrikto najbaras kun distrikto Svidník okcidente; distrikto Vranov nad Topľou sude; distrikto Medzilaborce kaj  distrikto Humenné oriente. La distrikto norde parte najbaras kun Pollando. En historio ĝi apartenas al Regiono Abov.

Stropkov
Stropkov
Germana Muzika Arkivo

La **Germana Muzika Arkivo** () estas muzikbiblioteko kiu kolektas ĉiujn en Germanio eldonitajn sonregistraĵojn kaj partiturojn. Ĝi havas sian sidejon en la vilao *Siemens* en Berlino-Lankwitz, kvartalo de la urbodistrikto Steglitz-Zehlendorf de Berlino.

## Vidu ankaŭ 
## Eksteraj ligiloj 
* memprezento de la arkivo en retejo de la Germana Nacia Biblioteko 
* biblioteka katalogo *OPAC* (de 1973) 

Kategorio:Germana muziko
Kategorio:Arkivoj
Bonzo

eta|Bonzo en Srilanko
**Bonzo** estas budhisma pastro aŭ monaĥo. La vorto *bonzo* devenas el la japana lingvo: 坊主, *bōzu* (monaĥejestro).

Kategorio:Terminaro de Budhismo
Kategorio:Budhismo en Japanio
Kategorio:Budhismaj monaĥoj
Kacivelo (Jalta municipo)

**Kacivelo** (, , ) estas urbotipa loĝloko de la Jalta municipo (montrita denskolore sur la mapo) de Aŭtonoma Respubliko Krimeo, grava scienca centro de Ukrainio. Administre la loĝloko apartenas al la Simeiza komunumo kaj troviĝas 2,5 kilometrojn okcidente de la loĝloko Simeizo ĉe la aŭtovojo Sebastopolo-Teodozio. En la loĝloko loĝas ĉirkaŭ 650 homoj, plejparte rusoj. La loĝloko estas ligita al Simeizo per busa trafiko.

## Historio 
Ĝis la 20a jarcento la loĝloko evoluis kiel negranda ripoz-loko, kie
troviĝis kelkaj somerdomoj de riĉuloj kaj artistoj.

En la jaro 1929 oni konstruis ĉi tie la Nigramaran hidrofizikan stacion
(sub gvido de V. Ŝulejkin). En la jaro 1949 surbaze de la stacio estis
fondita Moskva hidrofizika instituto; nuntempe en Kacivelo aktivas la
Nigramara filio de tiu instituto (kiu nun apartenas al Ukrainio). En la maro (duonkilometron for de la bordo)
troviĝas negranda poreksperimenta platformo, kiu iĝis la unua
en Eŭropo mar-platformo por hidrofizikaj esploroj.

En la 60aj jaroj de la XXa jarcento en la loĝloko estis konstruita
ŝtorm-baseno - aerohidrodinamika tubo forme de ringo, en kiu la ondo,
pelata de 20 altpotencaj ventoliloj, moviĝas kvazaŭ en naturaj kondiĉoj.
En tiu baseno oni aranĝis i.a. la esplorojn pri hidrodinamiko de delfenoj.

Gravan rolon por la evoluo de la loĝloko ludis ankaŭ la radioastronomia
fako de Krimea astrofizika observatorio, kiu troviĝas inter Kacivelo kaj
Simeizo (la ĉefa rezidejo de la observatorio estas la loĝloko
Nauĉno). En la jaro 1966 en la loĝloko
oni muntis raditeleskopon kun diametro de la anteno egala al 22 metroj
(tiutempe ĝi estis la plej granda raditeleskopo en la mondo). En la jaro
1969 la teleskopo kune kun analogia teleskopo de la usona observatorio
"Green Bank" partoprenis la interkontinentan interferometrion, kiu estis
la unua eksperimento de tia skalo en la mondo.

Alia scienca institucio situanta en Kacivelo estas Krimea filio
de Instituto de fiziko "P. Lebedev". La filio estis fondita en
1948 kaj dum longa tempo ĝi estis la plej potenca radi-astronomia observatorio
en Eŭropo. En la jaro 1952 la stacion ekestris V. Vitkeviĉ, kiu
sukcesis organizi la faman eksperimenton, danke al kiu li malkovris la
ekziston de superkorono de la suno (la eksperimento baziĝis sur esplorado
de rentgen-radiado, kiu pasas tra la suno proksimume la 15an de junio, kiam
la suno troviĝas antaŭ la Kraba nebulozo, granda fonto
de iks-radioj).

## Nuntempo 
La sciencaj institucioj daŭre havas gravan rolon por la loĝloko, tamen
lastatempe ĝi evoluas ankaŭ kiel ripoz-loko. Proksime al Kavicelo
troviĝas granda akvoparko (ripoz-loko kun multaj akvaj atrakcioj).

En la loĝloko estas infana ĝardeno kaj negranda ekspozicio
pri la vivo kaj agado de V. Ŝulejkin (fama sovetia geofizikisto, kiu laboris
ĉi tie). Ankaŭ la observatorio lastatempe estas populara turisma
loko; ĉi tie eblas partopreni interesan ekskurson tra la nokta ĉielo.

Kategorio:Loĝlokoj de la Jalta municipo
Kategorio:Urbotipaj loĝlokoj de Krimeo
VVV (revuo)

***VVV*** estis revuo dediĉita al la  disvastigado de superrealismo. Ĝi eldoniĝis en Novjorko inter 1942 kaj 1944.

Nur tri eldonoj de *VVV* estis iam produktitaj. Tamen, ĝi pruvis sin agado por eŭropaj superrealistaj artistoj, portempe ekzilitaj el iliaj hejmlandoj per la Dua Mondmilito, por komuniki kun usonaj artistoj.

*VVV* estis la rekta produktaĵo de la ĉefaj superrealistaj tiuepokaj. La revuo estis rekdaktita per David Hare kunlaborante kun Marcel Duchamp, André Breton, kaj Max Ernst. La redaktejo ankaŭ varbis nombro da similaj pensantoj kaj artistoj, inkluzive de Aimé Césaire, Philip Lamantia, kaj Robert Motherwell. Ĉiu eldono fokusiĝis je "poezio, plastaj artoj, antropologio, sociologio, (kaj) psikologio," kaj estis plenbilde ilustrita per vasta antigpovo de superrealistaj artistoj, inkluzive de Giorgio de Chirico, Claude Levi-Strauss, Roberto Matta, kaj Yves Tanguy.

La revuo ankaŭ estis eksperimenta je formo kaj ankaŭ je enhavo. Eldonoj de *VVV* enhavis elfaldajn paĝojn, papererojn de malsamaj grandecoj kaj specoj, kaj grasa teksto kaj koloro. La malantaŭa bindaĵo de la dua eldono figuris unu el la "pretfaritaĵoj" de Duchamp: eltranĉita virina figura "malliberigita" per peco de fakte koka ferdrato.

## Vidu ankaŭ
*Documents, superrealista ĵurnalo redaktita per Georges Bataille inter 1929 kaj 1930.

Kategorio:Gazetoj
Kategorio:Superrealismo
Johann Krieger

**Johann KRIEGER**, (baptita je la 1-a de januaro 1652 en Nurenbergo (do naskita supozeble je la 28-a de decembro 1651) – 18-a de julio 1735 en Zittau) estis germana komponisto.

Li estis la frato de Johann Philipp Krieger, je kiu li ricevis muzikan edukadon. En 1678 Johann Krieger iĝis kortegokapelestro en Greiz kaj ekde 1681 li estis muzikdirektoro kaj orgenisto en Zittau. Li estis alte ŝatata kiel orgenkomponisto i.a. de Händel.

## Verkoj 
* *Musicalische Ergetzlichkeit* (Lieder, 3 Teile, 1684)
* *Sechs Musicalische Partien für Klavier* (1697)
* *Anmutige Clavier-Übung* (1699)
* Motetten und Messenteile

## Fontoj 
* Artikolo pri Krieger, Johann, en Brockhaus-Riemann Musiklexikon)

Krieger, Johann
Krieger, Johann
Krieger, Johann
Kruti (stacidomo)

**Kruti** (, prononcu - kruty) estas fervoj-stacio situanta en vilaĝo , Ukrainio inter urboj Niĵino kaj Baĥmaĉ (nun - Ĉernihiva provinco), 130 km nordoriente de Kievo, kie la 28-an de januaro 1918 okazis Batalo ĉe Kruto.

## Vidu ankaŭ 
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Kruti en retejo tochka-na-karte

Kategorio:Fervojaj stacioj malfermitaj en 1868
Kategorio:1868 en Ukrainio
Kategorio:Fervojaj stacioj en Ĉernihiva provinco
Jacek Sierpiński

**Jacek Sierpiński** (naskiĝis la 12-an de decembro 1969 en Czeladź) estas pola komputikisto, publikigisto, verkisto kaj poeto. Li estas konata kiel propagandisto de anarki-kapitalismo kaj libertarianismo en Pollando. Li skribis kelkajn centojn de artikoloj por gazetoj: Mat' Pariadka, Najwyższy Czas!, Zielone Brygady kaj aliaj.

24-an de februaro 2014 li fariĝis ano en la programa konsilantaro de Libertariana Partio.

Li estas kandidato en Eŭropaj balotoj 2014 en Pollando.

## Referencoj 
Sierpiński, Jacek
Opera (retumilo)

**Opera** (eo: *Opero*) estas TTT-legilo programita de la norvega entrepreno Opera Software ASA. Ĝis sia versio 5.0 ĝi estis pagenda, kaj ĝis la 8.5, propagaĵo; Poste, ĝi estas senkosta. En marto 2014, Opera fermis la portalon *My Opera* kaj Vivaldi lanĉis ĝian retejon kiel virtuala komunumo. La unua teknika *antaŭprezento* (*preview*) de la retumilo estis publikigita la 27-an de januaro 2015.

## Multsistemo 
La interfaco de Opero uzas la Qt, de la (ankaŭ norvega) entrepreno TrollTech. Qt funkcias sur vindozo, linukso, Mac OS X kaj aliaj, do Opero funkcias sur multaj sistemoj.

## Novaĵoj 
Opero estis (en multaj aspektoj) noviganto, ekz. ĝi estas la unua TTT-legilo kiu havas voĉordonojn, kaj aliaj.

## Normoj 
Opero estas unu el la retumiloj ( ttt-legiloj) plej respektaj kun la normoj de W3C.

## Vidu ankaŭ 
Vivaldi (retumilo)

## Eksteraj ligiloj 
* Ĉefpaĝo de Opera Software
* Evoluigista paĝo
* [irc://irc.opera.com/opera #Opera] — Opera IRC

### Aliaj eksteraj ligiloj 
* Portebla Opero
* Slovaka paĝaro pri Opero

Kategorio:Retumiloj
Kategorio:TTT-legiloj
Documents (revuo)

***Documents*** estis superrealista revuo de la malfruaj 1920-aj jaroj, redaktita kaj planita de Georges Bataille. Eldonita en Parizo inter 1929 kaj 1930, *Documents* publikiĝis en 15 eldonkvantoj, el kiuj ĉiuj enhavis vaston da originaj verkoj kaj fotaĵoj.

*Documents* estis financita de Georges Wildenstein, influa parizana artvendisto kaj financisto de la superrealistoj. Donita ĝia titolo kaj fokusiĝo de Georges Bataille, *Documents* komence listis redaktoraron dek-unu-membran inkluzive de Wildenstein mem (kun Bataille listita kiel "ĝenerala sekretario"); tamen, ĝis la kvina eldonkvanto, Bataille estis la sola redaktora membro, kiu restis en la redaktoraro.

Nomita "militmaŝino kontraŭ ricevitaj ideoj" de Bataille, *Documents* prenis kune vaston da kontribuantoj, de malkonsentulaj superrealistaj inkluzive de Michel Leiris, André Masson, kaj Joan Miró al la numismataj kolegoj de Bataille ĉe la Kabineto de Moneroj kaj Medaloj ĉe la Nacia Biblioteko. La enhavo en *Documents* des pli vastis; Bataille kunmetis eseojn pri ĵazo kaj arkeologio kun fota serio, kiu fetiĉigis la pieda dikfringo, kaj dediĉis tutan eldonkvanton al Pablo Picasso dum li skribis glorkantojn al la "malbonaŭgura grandeco" de la buĉejo fotita per Eli Lotar. Kutima sekcio de la magazino, kiu nomiĝis la "Kritika Vortaro", ofertis mallongajn eseojn de Bataille kaj de liaj kolegoj kiel temoj kiel "Absoluto," "Okulo," "Fabrika Kameno," kaj "Keaton (Buster)."

*Documents* estis rekta defio al "normala" superrealismo kiel ĉampionita per André Breton, kiu en sia Dua Superrealisma Manifesto de 1929 primokis je Bataille kiel "(konfesante) voli nur konsideri en la mondo tiun, kiu plej malnoblas, plej malkuraĝigas, kaj plej koruptitas." La perforte strangaj kunmetaĵoj de bildoj kaj teksto en *Documents* estis intencitaj provizis pli malluman kaj pli praan alternativon al tiu, kiun vidis Bataille, kiel la disaŭtentika kaj malforta speco de superrealisma arto de Breton. Per prezento de eksplicitaj, ofte profanaj bildoj flank-al-flanke kun "intelektaj" verkoj, Bataille utilizis je *Documents* por almarŝigi superrealismon laŭ direkto timita per Breton: al la renverso de ĉiuj hierarĥioj de arto kaj moraleco, kaj kompleta demokratio de formo.

## Referenco 
Tiu ĉi artikolo estis rekte tradukita el la angla versio je la 8-a de februaro, 2007. Ĝia bibliografio troviĝas ĉi tie.

## Vidu ankaŭ 
* VVV, Novjorka gazeto eldonita per elmigrintaj eŭropaj superrealistoj inter 1942 kaj 1944.

Kategorio:Superrealismo
Kategorio:Gazetoj
Kajuga Lago

La **Lago Kajuga** aŭ angle *Cayuga Lake* estas la plej longa el la Fingraj Lagoj en okcidenta Nov-Jorkio, kaj estas la dua plej granda laŭ surfaca areo (malmulte malpli granda ol Seneka Lago en Nov-Jorkio) kaj volumeno. Ĝi estas iom malpli ol 40 mejlojn longa.  Ĝi estas proksimume 435 futojn profunda je sia plej profunda punkto. La urbo Itako, hejmo interalie de la universitato Cornell, situas ĉe la suda bordo de la lago.

## Situo
La lago havas unu malgrandan insulon proksime al Union Springs, insulon *Frontenac*, unu el la nur du insuloj de la Fingraj Lagoj.

### Geografiaj karakterizoj
Cayuga situas je , 116,4 m super marnivelo. Ĝiaj profundo, krutaj orienta kaj okcidenta flankoj kun malprofundaj norda kaj suda randoj, estas tipa pri la Fingraj Lagoj, tajlita de glaĉeroj dum la lasta glaciepoko.

## Eksteraj ligiloj 
*Turisma informo por la lago ()

eta|maldekstra|300px|
eta|maldekstra|300px|
eta|maldekstra|300px|

Kategorio:Lagoj en Nov-Jorkio
Chiemsee (lago)

**Chiemsee**  estas purakva lago en Bavario, Germanio, inter urboj Rosenheim kaj Salzburg. Ĝi estas ofte nomata al kiel la "Bavara Maro". La riveretoj *Tiroler Achen* kaj *Prien* fluas en la lagon, la rivereto *Alz* fluas el ĝi. La Chiemsee estas dividita je pli granda sekcio en la nordoriento, nomata **Weitsee**, kaj sekcio **Inselsee** en la sudokcidento.

La regiono ĉirkaŭ la Chiemsee nomiĝas Chiemgau  kaj estas fama ripoza areo.

## Vidu ankaŭ 
* Prien am Chiemsee
* Herrenchiemsee

Kategorio:Lagoj en Bavario
Ĉiliko

**Chilka** (ankaŭ **Chilika**) estas saleta akva marborda lago en barata ŝtato Orissa, sude de la buŝo de rivero Mahanadi. Ĝi estas la plej granda marborda lago en Barato.

Sur bordoj de la lago estas malsekaj herbejoj kaj ŝarĝitaj de boraksaj malsekejoj.

Kategorio:Lagoj en Barato
Clatteringshaws

**Clatteringshaws** estas rezervujo en distrikto Dumfriso kaj Galloway de suda Skotlando. Ĝi estis kreita per akvobarigo de rivero Dee en Galloway kiel parto de la akvoelektra projekto Galloway.

La arbarara komisiono subtenas centron por vizitantoj apud la lago por bonvenigi vizitantojn al Arbara Parko Galloway.

## Eksteraj ligiloj 
* Retejo de la arbarara komisiono 

Kategorio:Lagoj en Skotlando
Cedra Lago (Manitobo)

**Cedra Lago** estas lago norde de lago Winnipegosis en Manitobo, Kanado. Akva nivelo de Cedra Lago estas regita per la Granda Rapida akvobaraĵo. Urbo Granda Rapidoj, Manitobo kaj urbo Unuaj Nacioj de Easterville, Manitobo estas apude.

Cedra Lago estas proksimume inter 53 kaj 53,5 gradoj de nordo, kaj inter 101 kaj 99 gradoj de okcidento. La lago havas bonegajn ekzemplojn de antaŭhistoriaj fosilioj de sukceno.

Kategorio:53° N
Kategorio:99° U
Kategorio:100° U

Kategorio:Lagoj en Manitobo
Sanatorno (Jalta municipo)

**Sanatorno** (antaŭe *Melas*, , , ) estas urbotipa loĝloko de la Jalta municipo de Aŭtonoma Respubliko Krimeo, apartenas al la Forosa komunumo. La loĝloko situas 3 kilometrojn oriente de Foroso, 39 kilometrojn okcidente de Jalto kaj estas grava ripoz- kaj kurac-loko.

Post la anekso de Krimeo fare de Rusia Imperio la tero, kiun nun okupas la loĝloko, apartenis al L. A. Perovskij (rusuja politikisto); post lia morto la tero transiris al fama rusa verkisto A. K. Tolstoj.

Dum sovetia tempo la loĝloko evoluis kiel ripoz- kaj kurac-loko. Ĉi tie estas 3 sanatorioj (unu el ili - porinfana). Vidindas la palaco de Perovskij (arkitektura monumento; ĝin nun okupas unu el la domoj de la sanatorio "Melas") kaj la parko.

Apud la loĝloko troviĝas bela natur-monumento - la monto "Drako", kiu havas tre bizaran aspekton. La aŭtovojo Sebastopolo-Teodozio trairas la monton helpe de 150-metra tunelo.

Kategorio:Loĝlokoj de la Jalta municipo
Kategorio:Urbotipaj loĝlokoj de Krimeo
Daningen

**Daningen** estas lago de Norvegio. Ĝi situas en la municipo Hattfjelldal de la departemento Nordland.  Supermara alteco estas 750 metroj, surfaca areo 3,72 kvadrataj kilometroj kaj la borda longo proksimume 15,43 kilometroj.
 
La lago konsistas el du lagaj partoj, ligitaj nur per mallarĝa istmo. De la plej orienta laga bordo estas nur 500 metroj ĝis la limo al Svedio.

Kategorio:Lagoj en Norvegio
Detrojto (lago)

**Detrojto** estas rezervujo formita per la akvobaraĵo Detrojto sur rivero Norda Santiam. Ĝi estas populara areo de fiŝkaptado kaj ripoza areo de 46 mejloj (74 km) longa, se kalkuli de Salem (Oregono). La lago estas najbara al oregona ŝtata vojo 22.
Ĉi tiu mesotrofa lago konservas akvon por uzo fare de la urbo Salem kaj aliaj najbaraj komunumoj.

La lago estis origine destinita ĉefe por kontrolo de inundoj kaj produktado de elektra energio, sed ĝi fariĝis unu el la plej gravaj libertempaj resursoj en okcidenta Oregono. Naĝado estas populara ĉe la Mongold Taga Uzo-Areo, kiu estas parto de la Ŝtataj Parkoj de Oregono. Lago Detrojto estas regule stokita per ĉielarka truto fare de la Oregona Departemento de Fiŝo kaj Sovaĝa vivo. 

## Notoj 
Kategorio:Lagoj en Oregono
Dojran

**Dojran** (makedone: ; greke: ) estas lago kun areo 43.1&nbsp;km² komunigata inter la Respubliko de Makedonio (27.3&nbsp;km²) kaj Grekio (15.8&nbsp;km²). Ĉe la okcidento situas la urbo Dojran kaj ĉe la nordo la monto Belasica. La lago havas rondan formon, maksimuman profundecon de 10 m kaj nordo-al-sudan longecon de 8,9&nbsp;km kaj havas larĝecon de 7,1&nbsp;km. Ĝi estas la tria plej granda lago en la Makedonio post Lago de Ohrid kaj Lago de Prespa.

En pasinteco la lago estis konata pro aparta metodo de fiŝkaptado en kiu oni uzis birdojn, kormoranojn.

Apud la lago situas kelkaj ripozejoj kaj multaj ripozdometoj. Ĝi estas eta sed tamen grava makedona turista centro.

Kategorio:Lagoj en Nord-Makedonio
Kategorio:Lagoj en Grekio
Laga konservada areo Crawford

**Crawford** proksime de Campbellville, Ontario estas lago, konservada areo posedata de la regiona konservada aŭtoritato de Halton. La lago estas plurtavola kio permesas al arkeologiistoj elfosi kernajn specimenojn de poleno datantajn kiel de centoj de jaroj antaŭ, por lerni pri historio de agrikulturo de la aŭtoĥtono Haudenosaunee Hindaj. Vilaĝo Wendat estas rekonstruita en la konservada areo surbaze de multjara laboro de arkeologiistoj.

## Eksteraj ligiloj 
* Konservado Halton: Laga konservada areo Crawford 

Kategorio:Lagoj en Ontario
Kratera Lago

**Kratera Lago** ( [krejtalEjk]) estas lago en la usona ŝtato Oregono. Ĝi estas la ĉefa vidindaĵo de Nacia Parko Kratera Lago kaj fama pro siaj profunde bluega koloro kaj akva klareco. Ĝi kuŝas en kaldero de vulkano (Monto Mazama) kiu eksplode erupciis antaŭ ĉ. 7685 jaroj. La monto estas parto de la Kaskada Montaro.

La unua eŭropdevenulo, kiu vidis la lagon, estis la usonano John Wesley Hillman, kiu raportis ke li vidis "Profundan Bluan Lagon" en Oregono la . Poste oni renomis ĝin *Crater Lake*.

Unu el la vidindaj trajtoj de la lago estas la "Malnova Viro de la Lago, plengranda vertikala arbo balanciĝanta en la akvo kun la "kapo" super la surfaco. Pro la malvarmeco de la akvo de la lago, la arbo estas bone konservita.
eta|495x495px|Kratero Lago, fotita de la Parka Centro por Vizitantoj, julion 2005

eta|275x275px|Oregona kvarono,2005 jaro

Kategorio:Lagoj en Oregono
Kategorio:Krateraj lagoj
Donner

**Donner** estas purakva lago kiu estas multe pli malgranda ol la apuda lago Tahoe. Moreno servas kiel natura akvobaraĵo por la lago. Ĝi situas en urbo Truckee en nordorienta Kalifornio. Ĝi estas inter Interŝtata ŝoseo 80 norde kaj fervoja stacio de Amtrak sude. Ĝi estas nomita pro la bedaŭrinda Donner-grupo, kiu pasigis sian fatala vintron proksime al la lago en 1846.

Kategorio:Lagoj en Kalifornio
Drawsko

**Drawsko** estas lago en Drawskie Laga tereno, Okcidenta Pomerio, Pollando. Ĝi estas de 1956 ha granda, 12,6 km longa kaj 3,9 km larĝa. La maksimuma profundo estas 79,7 m, farante ĝin la duan plej profundan lagon en Pollando (post lago Hańcza).

Kategorio:Lagoj en Pollando
Drevvatnet

**Drevvatnet** estas lago de Norvegio. Ĝi situas en la nordo de la komunumo Vefsn en la provinco Nordland. Supermara alteco estas 48 metroj, surfaca areo 4,93 kvadrataj kilometroj kaj la borda longo proksimume 11,74  kilometroj.

Kategorio:Lagoj en Norvegio
Dąbie (lago)

**Dąbie** (, ) estas lago en la delto de Odro en nordokcidenta Pollando proksime al Szczecin. Sude de la lago situas urbodistrikto de Szczecin nomata ankaŭ kiel *Dąbie*.

Kategorio:Lagoj en Pollando
Edersee

**Edersee** [prononco *Éda-Ze*] estas granda akvorezervujo kreita per akvobaraĵo de la rivero Eder. Ĝi situas je la norda rando de la arbaro Kellerwald, proksime de la urbeto Waldeck en norda Hesio, Germanio. La akvorezervujo kreiĝis kun la celo generi akvoenergion kaj reguligi la akvonivelon sur rivero Weser por pli facila ŝipa navigo. La akvobaraĵo estis konstruiĝis inter la jaroj 1908 kaj 1914 el rokoj kaj betono.

La regiono enhavas la solan nacian parkon de Hesio, la *Nacia Parko Kellerwald-Edersee*. Ĝi estas Monda Heredaĵo listigita de Unesko. 

## Referencoj 
Kategorio:Geografio de Hesio
Kategorio:Lagoj en Germanio
Dümmer (lago)

La lago **Dümmer**, oficiale en indikiloj ankaŭ nomata *Dümmer See*, troviĝas en la sudokcidento de la federacia lando Malsupra Saksio de Germanio, inter la urboj Damme kaj Diepholz, kaj borde de la distriktoj Vechta kaj Diepholz. Ĝi havas surfacon de 13,5&nbsp;km² kaj averaĝan profundaĵon de nur 1&nbsp;metro. La maksimuma profundaĵo estas 37&nbsp;metroj.

La lago estas populara loko por akvaj sportoj, sed ĝi estas ankaŭ grava vivloko por akvaj birdoj. Ĝi situas en zono aparte frekventita de migrantaj birdoj. Granda sekcio de ĝia bordo estas protektita kiel naturrezervejo.

La bordo de la lago dividiĝas inter la urbo Damme (okcidento) kaj la komunumoj
Lembruch (nordoriento) kaj Hüde (sudoriento).

eta|maldekstra|270ra|

Dum la silvestra semajno inter la jaroj 1978 kaj 1979 la Internacia Seminario de GEJ troviĝis en *Dümmerlohausen*, urboparto de Damme, rekte ĉe la lago.

## Vidu ankaŭ 
* En nordorienta Germanio ekzistas kroma komunumo Dümmer, kiu cetere ankaŭ disponas pri samnoma lago *Dümmer* aŭ *Dümmersee*, ne konfuzinda kun la lago en nordokcidenta Germanio.
* 22-a Internacia Seminario de GEJ

Dosiero:Optimisto sur lago Dümmer 1.jpg|
Dosiero:Dümmer velboatoj.jpg|
Dosiero:Dümmer lagobordaj domoj.jpg|
Dosiero:Dümmer jaĥta haveno.jpg|
Dosiero:Dümmer veladoklubejo.jpg|
Dosiero:Lembruch Marissa-Ferienanlage.jpg|

Kategorio:Lagoj en Germanio
Kategorio:Malsupra Saksio
Kategorio:Lagoj en Malsupra Saksio
Kategorio:Distrikto Vechta
Kategorio:Distrikto Diepholz
Eidevatnet

**Eidevatnet** estas lago de Norvegio. Ĝi situas en la komunumoj Bindal kaj Brønnøy de la provinco Nordland. Supermara alteco estas 14 metroj, surfaca areo 5,77 kvadrataj kilometroj kaj la borda longo proksimume 39,40 kilometroj.

Kategorio:Lagoj en Norvegio
Elefanta Rezervujo Butte

**Elefanta Rezervejo Butte** estas rezervujo sur Rio Grande del Norte en la usona ŝtato Nov-Meksiko, 5 mejlojn norde de Vero aŭ Konsekvencoj, Nov-Meksiko.

## Eksteraj ligiloj 
* paĝoj de la Nacia Parko "Elefanta Rezervujo Butte" 

Kategorio:Lagoj en Nov-Meksiko
Elgigitgin

eta|maldekstra|Situo de Elgigitgin '''El'gigitgin''' (ruse Эльгыгытгын) estas lago situanta en Ĉukotko en nord-orienta Siberio. Ĝi situas en meteorita alfrapa kratero kreita antaŭ 3,6&nbsp;milionoj da jaroj (en Plioceno). La diametro de la kratero estas 18&nbsp;km.

Averaĝa temperaturo de la lago estas 3&nbsp;°C.

Plejparton de daŭro de jaro la lago estas kovrita per glacio. En iuj jaroj la glacio ne degelas eĉ somere. Bordoj de la lago konsistas el multjare frostiĝinta tero.

En la ĉukĉa lingvo signifo de nomo de la lago estas "blanka", "nedegelanta".

La lago estas de aparte interesa al sciencistoj, ĉar ĝi neniam estis kovrita per glaĉeroj. Ĉi-tio permesis la neinterrompitan akumuladon de tavolo de sedimento je 400 ... 500 m dika sur fundo de la lago, kiu skribas informon pri historia klimata ŝanĝo.

## Eksteraj ligiloj 
* D-ro Matt Nolan je la Universitato de Alasko
* Polusa ekspedicio al siberia lago liveros detalojn de la pasinta klimato.

Kategorio:Akvokolekta areo de Anadiro
Kategorio:Lagoj en Ĉukĉa aŭtonoma distrikto
Kategorio:Krateraj lagoj
Elliðavatn

**Elliðavatn** estas lago en Islando. Ĝi estas lokita en la areo de Rejkjaviko.

Proksime de ĝi (sude) estas la konata naturparko Heiðmörk kun siaj malgrandaj arbaroj kaj lafaj formaĵoj.

Irante sur la *hringvegur* ("ring-ŝoseo", vojo numero 1) sur ebenaĵo Hellisheiði direkte al la ĉefurbo, vojaĝantoj pasas preter la lago ĉe ties orienta flanko.

Kategorio:Lagoj en Islando
Elsvatnet

**Elsvatnet** estas lago de Norvegio. Ĝi situas en la komunumo Hattfjelldal de la provinco Nordland. Supermara alteco estas 0 metroj, surfaca areo  kvadrataj kilometroj kaj la borda longo proksimume  kilometroj.

## Vidu ankaŭ
* Listo de lagoj en Norvegio

Kategorio:Lagoj en Norvegio
Famnvatnet

**Famnvatnet** estas norvega lago kiu kuŝas en komunumo Hattfjelldal en Nordland.

Kategorio:Lagoj en Norvegio
Farris

**Farris** estas 20 km longa purakva morena lago proksime la norvega marborda urbo Larvik. La lago devus esti sala fjordo sed ĝi estas akvobarita per fina moreno restanta de la lasta glaciepoko. Farris estas trinkakva rezervujo por 170 000 homoj.

**Farris** estas ankaŭ la produkta nomo de natura mineralakvo produktita en Larvik. 

Kategorio:Lagoj en Norvegio
Dumbleyung

**Dumbleyung** estas sala lago en Okcidenta Aŭstralio. Ĝi situas je  en la Granda Suda regiono de Okcidenta Aŭstralio. 13 kilometrojn longa kaj 6.5 kilometrojn larĝa, ĝi kovras areon de 52 km².

La esploristoj Henriko Landor kaj Henriko Maxwell Lefroy estas kutime kreditita kun la malkovro de Dumbleyung, kvankam ĝi ŝajne jam estas montrita sur mapo en 1839 kun la nomo *Kondening Lake*. 

Kategorio:Lagoj en Okcidenta Aŭstralio
Fellvatnet

**Fellvatnet** estas norvega lago kiu kuŝas en municipo Gildeskål en Nordland.

Kategorio:Lagoj en Norvegio
Fjallavatn

dekstra|234px|eta|Mapo, Fjallavatn estas en la centro
**Fjallavatn** estas la dua plej granda lago en Ferooj. Ĝi estas lokigita sur la insulo Vágar kaj ĝia amplekso estas 1,02&nbsp;km².

[maldekstra|234px|eta|[Poŝtmarko FO 513 de Postverk FøroyaEldonita: la 7-a februaro 2005Artisto: Eli Smith]]

Kategorio:Lagoj en la Ferooj
Femund

eta|maldekstra| Femunden
eta|maldekstra|Mapo de Femund
**Femund** estas Norvegia la tria plej granda lago, la dua plej granda natura lago de Norvegio. Ĝi situas en municipoj Os kaj Engerdal en departemento Hedmark kaj en Røros en departemento Sør-Trøndelag. Ĝi havas areon de 204 km², ĝia plej granda profundo estas 131 metroj, ĝia volumeno estas pritaksita je 6 km³ kaj ĝia surfaco estas je 662 metroj pli supre de la marnivelo.

Parto de Femund estas en limoj de nacia parko Femundsmarka.

## Eksteraj ligiloj 
* Direktorejo pri Natura Regado — nacia parko Femundsmarka (Angla lingvo)
* Mapo de Femund kaj la najbara nacia parko Femundsmarka (Angla lingvo)

Kategorio:Lagoj en Norvegio
Fjellvatnet

**Fjellvatnet** estas norvega lago kiu kuŝas en municipoj Bindal kaj Brønnøy en Nordland, Norvegio.

Kategorio:Lagoj en Norvegio
Fjerdvatnet

eta|300px|Kråkmovatnet
**Fjerdvatnet** (ankaŭ konata kiel **Kråkmovatnet**) estas norvega lago kiu kuŝas en municipo Hamarøy en Nordland.

Kategorio:Lagoj en Norvegio
Flama Montfenda Rezervujo

**Flama Montfenda Rezervujo** estas rezervujo en Vajomingo kaj Utaho en Usono, sur la Verda Rivero, kreita per Flama Montfenda Akvobaraĵo.

maldekstre|eta|La akvobaraĵo fronte
Konstruado de la Akvobaraĵo komenciĝis en 1958 kaj estis plenumita en 1964. Dum maksimuma plenigo la rezervujo enhavas 4,67&nbsp;km³ da akvo. kaj tiam la surfaco estas je alto de 6040 futoj (1840 m) pli supre de la marnivelo.

Kategorio:Lagoj en Utaho
Eemmeer

**Eemmeer** estas lago lokigita meze de Nederlando inter la provincoj Flevoland kaj Utrecht en Noord-Holland. Ĝi ampleksas je 1340 ha kaj enhavas unu malgrandan insulon, Dode Hond. La Eemmeer estas unu el serio de flankaj lagoj uzataj por diferencigi la malalto-kuŝantajn) polderojn de Flevoland de pli alta malnova kontinento. La Eemmeer estas koneksa al la flankaj lagoj Gooimeer en la okcidento je punkto kie la ambaŭ lagoj estas krucigitaj per ponto de ŝoseo A27.

Kategorio:Lagoj en Nederlando
Kategorio:Geografio de Flevolando
Kategorio:Geografio de Norda Holando
Kategorio:Geografio de Utreĥto (provinco)
Fjallsárlón

**Fjallsárlón** estas glaĉera lago je la suda fino de islanda glaĉero Vatnajökull. Glaĉero *Fjallsjökull*, parto de la pli granda glaĉero, eniras suben en akvon de la lago kaj flosantaj glacimontoj ŝvebas en surfaco de la lago.

La lago situas proksime de Nacia Parko Skaftafell kaj la pli bone konata glaĉera lago Jökulsárlón. De la glaĉera lago Breiðárlón malgranda rivero fluas en lagon Fjallsárlón.

Pli supre estas fama vulkano Öræfajökull.

Sur bordoj de la lago somere speco de grandaj mevoj havas siajn nestojn sur la tero.

Kategorio:Lagoj en Islando
Formarinsee

**Formarinesee** estas lago en aŭstriaj Alpoj. Ĝi kuŝas en la federacia lando Vorarlberg kaj estas fonto de rivero Lech.

Kategorio:Lagoj en Aŭstrio
Conesus

**Conesus** estas unu de la minoraj Fingraj Lagoj. Ĝi situas je la okcidenta fino de la Fingra-Laga Regiono. La lago estas en departemento Livingston (Nov-Jorkio) en Usono, sude de Roĉestro. 640px|eta|center|Parto de la orienta flanko de la lago vidata de la Longa-Punkta Parko.eta|

Kategorio:Lagoj en Nov-Jorkio
Pura Lago

**Pura Lago** estas la plej granda natura lago tute en Kalifornio, kaj havas la plej grandan surfacan areo de ĉiuj purakvaj lagoj tute en Kalifornio, la deka plej granda laŭ volumeno.eta|dekstra|Satelita foto de Pura Lago (la pli granda lago ĉe la okcidento) kaj Hinda Vala Rezervujo

Kategorio:Lagoj en Kalifornio
Fusaro

**Fusaro** estas lago lokita norde de Napolo, Italio, en la teritorio de la komunumo Bacoli. Ĝi estas sciata ekde la 3-a jarcento a.K. kiel *Acherusia Palus*. Apartigita de la maro per mallarĝa marborda filmo, ĝi havas tre nekutiman ekologian sistemon de granda intereso, karakterizitan de aro de vegetaĵaroj kiu estas specifa por la regiono.

Danke al la ekzisto apude de fontoj de nesala akvo, la lago Fusaro estas konata pro siaj grandaj ostroj. Ankaŭ mituloj estas en konsiderinda kvanto en la lago.

## Eksteraj ligiloj 
* Bildoj de lago Fusaro 

Kategorio:Lagoj en Italio
Fustvatnet

**Fustvatnet** estas norvega lago kiu kuŝas en komunumo Vefsn en Nordland. La eŭropa ŝoseo 6 estas sur la okcidenta bordo.

Kategorio:Lagoj en Norvegio
Geitvatnet

**Geitvatnet** estas norvega lago kiu kuŝas en municipo Ballangen en Nordland.

Kategorio:Lagoj en Norvegio
Gautelisvatnet

**Gautelisvatnet** estas lago sur limo inter Norvegio kaj Svedio. La norvega parto, kiu enhavas preskaŭ la tutan areon, kuŝas en municipo Narvik en Nordland.

Kategorio:Lagoj en Norvegio
Kategorio:Lagoj en Svedio
Kategorio:Sameio
Rezervujo de rivereto Gibbons

**Rezervujo de rivereto Gibbons** estas rezervujo sur rivereto *Gibbons* en baseno de rivero Navasota, en Teksaso, Usono. Ĝia akvo precipe servas por malvarmigo de elektrocentralo. La rezervujo situas en la kantono Grimes, je 32 kilometroj oriente de la loĝloko *Kolegia Stacio* () en la najbara kantono Brazos.

## Vidu ankaŭ 
Aliaj rezervujoj de la subŝtato Teksaso estas:
* rezervujo Amistad
* rezervujo Bastrop
* rezervujo de rivereto Brady
* rezervujo de rivereto Coleto

Kategorio:Lagoj en Teksaso
Kategorio:Baraĵlagoj
Gjømmervatnet

**Gjømmervatnet** estas norvega lago kiu kuŝas en municipo Bodø en Nordland.

Kategorio:Lagoj en Norvegio
Ĝeneva Lago

**Ĝeneva Lago** (en la angla lingvo: **Geneva Lake**) estas lago de nesala akvo en sudorienta Viskonsino en Usono. Laŭ ĝiaj bordoj estas la urboj de Geneva kaj Fontana-on-Geneva-Lake, kaj la vilaĝo de Williams Bay. La urbo Geneva ankaŭ situas laŭ la bordo de la lago.

Vidindaĵoj laŭ la lago inkluzivas Ŝtatparkon Big Foot Beach, la George-Williams-kampuson de Universitato Aurora kaj la Observejon Yerkes.

La lago kovras areon de proksimume 21 kvadrataj kilometroj (8,14 kvadratmejloj), havas maksimuman longon de 12&nbsp;km (7,5 mejloj), kaj averaĝan profundon de 19,1 m (62,7 futoj) kaj maksimuman profundon de 44 m (144 futoj).

La lago kaj urbo estis originale nomitaj laŭ la urbo Geneva en Nov-Jorkio, situanta sur Seneka Lago, kiun frua koloniisto John BRINK rigardis kiel similan. La urbo Ĝenevo estis alinomita por eviti konfuzon kun la apud urba Geneva; poste la lago estis alinomita "Geneva Lake" (*Ĝeneva Lago*). Aktuale, ambaŭ formoj estas uzataj por la lago, sed nur "Lake Geneva" por la urbo.

## Eksteraj ligiloj 
* Federala raporto: "Hidrologio kaj Akva Kvalito de Ĝeneva Lago, Walworth Departemento, Viskonsino"  (PDF) Inkluzivas historion kaj ĉirkaŭaĵan informon

Kategorio:Lagoj en Viskonsino
Gooimeer

eta|350px|Gooimeer
**Gooimeer** estas lago en Nederlando inter sudorienta parto de Noord-Holland kaj Flevoland.
La areo estas 2670 ha kaj ĝi ekestis post la endigigo de Suda Flevolando.

Estas fervoja ponto super la mallarĝa okcidenta flanko de la lago, inter Weesp kaj Almere Muziekwijk, kun paralela ponto de ŝoseo A6, la Hollandse Brug. La orienta flanko de la lago estas krucigita per ponto de ŝoseo A27, de Stichtse Brug.

Kategorio:Lagoj en Nederlando
Kategorio:Geografio de Flevolando
Kategorio:Geografio de Norda Holando
Gopło

**Gopło** estas lago en Pollando proksime de urbo Gniezno.
Rivero Noteć fluas tra la lago.

La Goplanie (pola gento) faris sian hejmon sur bordoj de lago Gopło. Je norda fino de la lago estas lokigita Kruszwica kaj la Musa Turo de Kruszwica (Mysia Wieża). Legendo persistas ke ĝi estis nomita pro princo Popiel, kiu malakceptis sian popolon kaj estis vorita per muso en la turo.

Kategorio:Lagoj en Pollando
Granda Lago St. Marys

**Granda Lago St. Marys** estas artefarita lago situanta apud kaj sudoriente de Celina (Ohio) kaj apud kaj okcidente de St. Marys (Ohio). La lago kovras 13.500 akreojn (55 km²) en departementoj Auglaize kaj Mercer. 

Kategorio:Lagoj en Ohio
Granda Lago (Koloradio)

**Granda Lago** -  - estas natura lago, unu el la fontoj de la rivero Kolorado en la kantono Grand, Koloradio. Sur ĝiaj bordoj situas la samnoma urbo *Grand Lake*, Granda Lago. La alto de la laga surfaco estas 2550 m super la marnivelo. Ĝi estas la plej granda natura lago en la usona subŝtato Koloradio, formita per digo de glaĉera moreno en la lasta glaciepoko. 

Kategorio:Lagoj en Koloradio
Granger

**Granger** estas rezervujo de inĝeniera korpuso de usona armeo sur rivero San Gabriel en centra Teksaso en Usono.

Kategorio:Lagoj en Teksaso
Grasvatnet

**Grasvatnet** estas lago sur limo inter Norvegio kaj Svedio. La norvega parto kuŝas municipo Hemnes en Nordland.

Kategorio:Lagoj en Norvegio
Kategorio:Lagoj en Svedio
Granda Dąbrowa

La **Granda Dąbrowa** (, ) estas lago en Pollando proksime de Dąbrówno. Lago Malgranda Dąbrowa estas apude.

Kategorio:Lagoj en Pollando
Ĉukĉa aŭtonoma distrikto

La **Ĉukĉa aŭtonoma distrikto** (, ) estas ero de Rusio, lokigita en la duoninsulo Ĉukĉio, foje ankaŭ nekonsekvence nomata *Ĉukotko*. Ĝi estas la plej nordorienta regiono de Rusio kaj ankaŭ estas la plej nordorienta regiono de Siberio.

Ĝi havas areon de 737,700 km² kaj loĝantaron de 53824 homoj (laŭ popolnombrado de 2002)

Ĝia ĉefurbo estas Anadirj.

## Referencoj 
## Eksteraj ligiloj 
*
Frostastaðavatn

**Frostastaðavatn** estas lago en Islando. Ĝi estas lokigita en la montaro de Islando, proksime de famaj montoj Landmannalaugar kaj de vulkano Hekla.

Indikaĵoj de vulkana aktiveco montriĝas ĉirkaŭ ĉi tiu lago, ekzemple, verda kaj blua akvo ofte troviĝas ĉirkaŭ vulkanoj.

Du altaj terenaj vojoj estas laŭ la bordoj, *Fjallabaksleið nyrðri* (F 208) kaj *Landmannaleið* (F 225).

## Eksteraj ligiloj 
* Foto

Kategorio:Lagoj en Islando
Ebensupra Lago

**Ebensupra Lago** (angle *Flathead Lake*) estas la plej granda natura lago en Montano kaj estas unu el la plej grandaj purakvaj lagoj en la okcidenta Usono, malinkludante Alaskon. La lago estas unu el la plej puraj inter lagoj ĝia amplekso kaj speco en la mondo.http://www.flatheadlakers.org/flathead_lake_basin/overview.html http://www.umt.edu/flbs/AboutFLBS/FlatheadLake.htm
eta|maldekstra|250ra|Ebensupra Lago, Majo 1985
La Ebensupra valo havas rimarkinde milda klimato por regiono situanta proksime de Kanado. Formita per la glacia akvobaraĵo de la Ebensupra Rivero, la lago estas limita) sur ĝia orienta bordo per la Misiaj Montoj kaj sur la okcidento per la Saliŝaj Montoj.
[eta|250ra|maldekstre|Iuj nuboj super Ebensupra Lago en [Montano lumigitaj de kaŝita suno]]

## Referencoj 
* Alternativa registrumo, Davido. "La Farante de Ebensupra Lago"  Montana Buroo de Minejoj kaj Geologio, 1984
* Ebensupra Laga Biologia Stacio. "Pri Ebensupra Lago." Havebla je http://www.umt.edu/biology/flbs/aboutflbs/flatheadlake.htm
*Ebensupraj Lagoj
*Montana-baseno - Ebensupra baseno 

## Eksteraj ligiloj 
* Biologia stacio de Ebensupra Lago

Kategorio:Lagoj en Montano
Forsvatnet

**Forsvatnet** estas norvega lago kiu kuŝas en la municipoj Sørfold kaj Hamarøy en Nordland.

Kategorio:Lagoj en Norvegio
Askolda tombmonto

eta|dekstra|Askolda tombmonto
**Askolda tombmonto** (ukraine: **Аскольдова могила**) estis nomita (laŭ historiaj kronikoj) memore al kijiva princo Askoldo (Oskoldo), entombigita tie ĉi post la mortigo de princo Dir laŭ ordono de princo Olego. Dum la tempo de Kijiva Rusio oni konstruis tie lignan preĝejon, kiun en 1810 anstataŭigis ronda masonita preĝejo, konstruita laŭ projekto de arĥitekto A. Melenskij. Sur la apuda tombejo estis enterigitaj famaj aktoroj, piloto P. Nesterov, eminentaj urbanoj de Kievo kaj herooj de Batalo ĉe Kruto.

En 1935 la tombejo estis likvidita.

Kategorio:Historio de Ukrainio
Campo Florido

''''* (oficiale ) estas municipo en la subŝtato Minas-Ĝerajso de Brazilo. Ĝi situas en la sudorienta regiono de Brazilo, en la mezoregiono *Triângulo Mineiro e Alto Paranaíba* (do "Triangulo Minas-Ĝerajsa kaj Alta Paranaibo") kaj en la mikroregiono *Uberaba''. Laŭ la stato de  en la komunumo vivis   sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en  estis . La teritorio havas komunan limon kun .

## Vidu ankaŭ 
* Municipoj de Minas-Ĝerajso	

## Eksteraj ligiloj 
*  () 

Kategorio:Municipoj de Minas-Ĝerajso
Oranĝa Revolucio

eta|80px|Oranĝa rubando, simbolo de la oranĝa revolucio
La **Oranĝa Revolucio** () estis movado de tutlandaj protestoj en Ukrainio en novembro-decembro 2004, kiam dum prezidenta elektado subtenantoj de Viktor Juŝĉenko plenigis placojn kaj stratojn de okcidenta kaj centra partoj de la lando, demandante nuligi duan etapon de elektado pro la multnombraj faktoj de falsigado. Laŭ proksimuma kalkulado, sur la centra placo de Kievo - Majdan Nezaleĵnosti - kolektiĝis 0,5 milionon da protestantoj , multaj portantaj oranĝajn vestojn aŭ flagojn.

La ĉefa rezulto de la revolucio estis fiksado de ripeta (ne antaŭvidita de Konstitucio) dua etapo de la prezidenta balotado. Kiel sekvo - elekto dum la "tria" etapo (26an de decembro 2004) de Viktor Juŝĉenko kiel tria prezidento de Ukrainio.

## Referencoj 
Kategorio:2004 en Ukrainio
Kategorio:Manifestacioj
Kategorio:Politikaj movadoj en Ukrainio